कमेटी बनाकर काम कराना भूले अफसर
कैबिनेट मंत्री यशोधरा राजे ने दिया है 31 मार्च तक का अल्टीमेटम
भास्कर संवाददाता | शिवपुरी
कैबिनेट मंत्री यशोधरा राजे के पीठ फेरते ही शहर के साइंस कॉलेज की जमीन से अतिक्रमण हटाने का मुद्दा का जिला प्रशासन एक बार फिर से भूल गया । जमीन पर कब्जे करने की होड़ वहां आज भी बनी हुई है और जिला प्रशासन की उस कमेटी का कहीं अता-पता नहीं है जिसमें उन्होंने यहां की जमीन पर अतिक्रमण रोकने के लिए एक पैनल का गठन मंत्री के सामने किया था।
100 परिवारों ने किया 5 बीघा जमीन पर अतिक्रमण
प्रदेश के एक मात्र फिजिकल कॉलेज की कुल 45 बीघा जमीन पर पिछले15 सालों से अतिक्रमण हो रहा है। अब तक कुल100 के आस-पास परिवार यहां की 5 बीघा जमीन पर काबिज हो चुके हैं। और कब्जा छोड़ने को तैयार नहीं हैं। इस संबंध में कॉलेज प्रबंधन काफी उच्च स्तर तक पत्राचार भी कर चुका है,लेकिन सुनवाई नहीं हो पाई। करीब 5 दिन पहले मंत्री यशोधरा राजे सिंधिया ने कलेक्टर और एसडीएम के साथ इस कॉलेज का दौरा कर अतिक्रमण के संबंध में एक कमेटी गठन के साथ-साथ उस पर तेजी से काम करने के निर्देश दिए थे। लेकिन न तो कमेटी के पते हैं और न ही उनसे जुर्माना वसूलने की काई कवायद ही शुरू की जा सकी है।
31 मार्च तक बना कर देनी है बाउंड्रीवाल : पीआईयू को 31 मार्च तक बाउंड्रीवाल बना कर देनी है। उसके लिए शासन से करीब 96 लाख रुपए मंजूर भी कर दिए गए हैं। और पीआईयू के पास जल्द काम शुरू करने के लिए 25 लाख की राशि शासन जारी भी कर चुका है।इससे पहले इस पूरे मामले का निकाल होना है।
दो दिन पहले पहुंचे अफसरों ने मांगा 1962 का नक्शा : पीआईयू के अफसर दो दिन पहले फिजिकल कॉलेज पहुंचे थे। और उन्होंने कॉलेज प्रबंधन से 1962 का नक्शा मांगा था। ताकि जमीन कर सीमांकन मिलान करने के बाद अतिक्रमण के हिस्से को चिह्नित किया जा सके। परंतु कॉलेज प्रबंधन ने यह कहते हुए इंकार कर दिया कि उनके पास इतना पुराना नक्शा नहीं है।
100 परिवारों का है कब्जा : प्रदेश के एक मात्र फिजिकल ट्रेनिंग इंस्टीट्यूट के भव्य बनाने के लिए मंत्री यशोधरा राजे सिंधिया ने हाल ही में करीब 4 करोड़ का बजट स्वीकृत कराया है। उसके बाद यहां हुए अतिक्रमण को तोड़ने की बात सामने आई। जिस पर कलेक्टर ने एक समिति बनाई थी।
कब्जा कैसे हटेगा पता नहीं
करीब 5 बीघा से ज्यादा जमीन पर कब्जा है। लोग आगे ही बढ़ते चले आ रहे हैं। कब्जा कैसे छूटेगा पता नहीं । हम तो इस संबंध में बहुत पत्राचार कर चुके हैं। जगदीश चंद्र मकवाना, प्रभारी प्राचार्य फिजिकल कॉलेज
hin_Deva awa_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva